section_heading: Etničke skupine
paragraph_text: Najbrojnija etnička skupina su Laošani čiji je jezik blizak tajlandskom i koji žive uglavnom u nizinama uz rijeke. Većina pripadnika naroda Lao uzgajivači su riže, ali i duda zbog uzgoja dudovog svilca, palmi kokosa i drugog voća. Život u planinskom području izbjegavaju, i sela su im obično uz obale rijeka ili uz prometnice, a mogu imati od nekoliko desetina do nekoliko stotina obitelji. U planinskim i gorskim predjelima žive mnogobrojne manje etničke grupe od kojih su najpoznatiji Hmong koji vode gerilsku borbu protiv središnjih vlasti. Neke od ostalih etničkih skupina su: Katang, Tai Daeng, Phu Thai, Mal i dr.